कुछ देर तक इसी तरह दोनों टीमों के बीच बराबरी और फिर आगे निकलने का खेल चलता रहा। स्कोर 5-5 से बराबर था। हालांकि बेंगलुरू को थोड़ी परेशानी इसलिए थी क्योंकि कप्तान रोहित आउट होकर बाहर जा चुके थे। इसी बीच टाइटंस 8-6 से आगे थी। अब रोहित ने मैट पर वापसी कर ली थी। उन्होंने 17वें मिनट में सफल रेड मारते हुए टीम को एक अंक दिलाया और फिर बेंगलुरू ने टाइटंस के कप्तान राहुल चौधरी की रेड को असफल करते हुए स्कोर 8-8 से बराबर कर लिया। आशीष कुमार ने एक अंक लेकर बेंगलुरू को हाफ टाइम में 9-8 की बढ़त के साथ भेजा।